Ljóst er að ágreiningur er innan sveitarstjórnar Borgarbyggðar um afgreiðslu fjárhagsáætlunar næsta árs og um tillögur til sparnaðar í fræðslumálum . Ræða átti bæði þessi mál á fundi sveitarstjórnar sem átti að hefjast klukkan 16:30 í dag . Þegar leið að því að fundurinn átti að hefjast var ljóst að loft var þrungið spennu í Ráðhúsi sveitarfélagsins , fulltrúar funduðu á lokuðum fundum með sínum flokksfélögum og loks þegar klukkan var langt gengin í fimm lokaði sveitarstjórn sig af án sveitarstjóra og skrifstofustjóra sem annars sitja reglubundna fundi sveitarstjórnar . Eftir um tíu mínútna fund gekk Björn Bjarki Þorsteinsson forseti sveitarstjórnar út og tilkynnti að fundi sveitarstjórnar væri frestað um óákveðinn tíma . Bætti svo við aðspurður að hann yrði tæplega haldinn á morgun , gamlársdag . Tilkynningar er að vænta í kvöld frá sveitarstjórn . Ákvörðun um niðurskurð til fræðslumála og hugsanlega lokun grunnskóla í sveitarfélaginu hefur legið í loftinu frá því í haust þegar kynnt var skýrsla vinnuhóps um nokkrar leiðir til sparnaðar . Þær tillögur voru kynntar á íbúafundum í nóvember . Frá því í sumar hefur svokallað þjóðstjórnarfyrirkomulag verið í sveitarstjórn og þykir nú ljóst að verulega reynir á það þar sem ágreiningur er innan sveitarstjórnar um hversu langt skuli ganga í lokun skóla og í öðrum niðurskurði til fræðslumála . Hvað er að ? - 31.12.2009 10:29:08 Ég bara trúi ekki að fólk ÞORI ekki að taka ákvarðanir . Auðvitað eru ákvarðanir erfiðar , en almáttugur minn , þessar ákvarðanir hafa legið fyrir í marga mánuði ? Á svo að bjóða okkur svona framkomu ? Það væri nær að kvíða fyrir " Sveitastjórnarkosningum " í vor , ég er hrædd um að einhversstaðar kvíni í þá og menn verði digurbarkalegir við okkur íbúana . En hrædd er ég um að ansi margir hugsi sig vel um áður en gengið verður að kjörborði . Gleiðlegs árs óska ég ykkur . Vonandi verður hægt að útvega Póstinum lóð eða húsnæði á góðum stað í Borgarnesi . Guðrún María Harðardóttir